جمهورباشقانلیغی سؤزچوسو ابراهیم قالین، سوریه‌نین حلب شهرین‌دن 44 مین نفرین تخلیه ائدیله‌رک، ادلبه آپاریلدیغینی سؤیله‌دی.
جمهورباشقانلیغی ساراییندا مطبوعات کنفرانسی تشکیل ائدن قالین، بو آندا دا ادلبده بو اینسان‌لارین تمل احتیاج‌لاری‌نین قارشیلانماسی اوچون هر جور تدبیرین آلیندیغینی ایفاده ائتدی.
تورکیه‌نین، الباب اطرافیندا آپاردیغی فیرات قالخانی عملیاتینین سون مرحله‌سی‌نین، ترور هؤرگوتو داعش ایله مباریزه چتری آلتیندا اولدوغونا ایشاره ائدن قالین،
"هر سفرینده داعشله مباریزه قونوسوندا تورکیه‌یه بعضی تنقیدلر گتیرن دایره‌لرین، اعزاز-جرابلوس خطی، دابق و الباب نقطه‌سینده آپاریلان عملیات‌لارا لازیم دستگی وئرممه‌سی قبول ائدیله بیلمز" دئدی.
الباب اطرافیندا سون بیر هفته‌ده چاتیشما‌لار و آرتدیغینی وورغولایان قالین،
"بورادا اؤزللیکله سیویل ایتکی‌لرین اولماماسی اوچون تورک سلاح‌لی قوه‌لری‌نین بؤیوک بیر حساس‌لیق گؤستردیگینی وورغولاماق ایسته‌ییرم. گئچدیگیمیز هفته حیاتا گئچیریلن عملیات‌لار چرچیوه‌سینده یوزلرجه داعش هدفی اورادا یوخ ائدیلدی و 226 داعش تروریستی ائتکیسیز حالا گتیریلدی. بو عملیات‌لار دا داوام ائدیر و بون‌دان سونرا دا قرارلی شکیلده داوام ائده‌جک. بو، هم بیزیم میللی گوونلیگیمیز باخیمین‌دان بیر ضرورت‌دیر هم ده داعشله مباریزه‌ده اصلینده ان اؤنم‌لی مرحله‌لردن بیرینی تمثیل ائدیر" دئدی.
قالین، ترور هؤرگوتو داعشین رقه‌ده‌کی جان‌لی بومبا‌لارینی البابا گؤندردیگی ادعاسینا باغلی،
"بو ترور هؤرگوتو‌نون ساحه‌دکی چئشیدلی حرکتلیلیگی ایله علاقه‌لی، استخبارات بیریملریمیز، باش قرارگاهیمیز چالیشمالارینی یئریدیر و تدبیرلرینی آلیرلار. ساحه‌ده نه جور حرکت‌لی‌لیک ائتسه‌لر ائتسین‌لر، بو قونودا تورکیه‌نین قرار‌لی‌لیغی تام بیر شکیلده داوام ائده‌جک، بو عملیات تامام‌لانا‌جاق" دئیه دانیشدی.
سوریه‌ده تورپاق بوتؤو‌لوگونو تامین ائده‌جک و بوتون کسیم‌لری تمثیل ائده‌جک عدالت‌لی بیر یؤنه‌تیم قورولما‌دان محاربه‌نین سونا چاتماسی‌نین مومکون اولمادیغینی ایفاده ائدن قالین،
"آلتی ایلدیر داوام ائدن معاصر دؤورون ان قان‌لی ساواشینی آرتیق بیر شکیلده دوردورماق مجبوریتینده‌ییک. بو قونودا هر کس، بوتون اؤلکه‌لر اوزرینه دوشه‌نی یئرینه گتیرمک دوروموندا. بورادا بوتون طرف‌لره، روسیا‌دان ایرانا، آوروپاسیندان بیرلشمیش میللت‌لرینه، آمریکاسینا قدر طبیعی کی اؤنم‌لی مسئولیت‌لر دوشور . یاپیجی یاخینلاشماق، پروبلئمی حل ائتمه‌یه متمرکز اولماق بورادا بؤیوک اؤنم کسب ائدیر. بیزیم یاناشیمیمیز بو" دئدی.
ایراهیم قالین، روسیانین آنکارا ائلچیسی کارلووون سلاح‌لی سالدیری نتیجه‌سینده اؤلدورولمه‌سی قونوسوندا ایسه،
"بیزه گلن بوتون معلومات‌لار ایشیغیندا، بوتون اوخلار بو آندا فئتو باغلانتیسینی چوخ دقیق بیر شکیلده گؤسترمکده‌دیر. او ترور سالدیریسییلا، سوءقصد تشبوثو ایله بو فئتو و اونون آرخاسیندا اولان دیگر گوج‌لر، هدفله‌دیک‌لری شئیه اولاشاممادی‌لار. یعنی تورکیه-روسیا یاخینلاشماسینی ترسینه چئویرمک، پوزماق، یئنی بیر بحران یاراتماق اوچون ائتدیک‌لری بو آلچاقجا سوءقصد جهدی اللرینده پاتلادی" دئدی.
